**Hodnotiaca správa činnosti Rady školy pri ZŠ s MŠ Chorvátsky Grob**

**za rok 2017**

**1. Zloženie Rady školy v roku 2017**

Rada školy pracovala v roku 2017 v tomto zložení:

|  |  |
| --- | --- |
| **Meno a priezvisko, funkcia v Rade školy** | **Organizačná zložka** |
| PaedDr. Blaščáková Katarína, predsedníčka | ZŠ – pedagogickí zamestnanci |
| JUDr. Vladimíra Vydrová, podpredsedníčka | Zriaďovateľ – ObÚ |
| Ing. Múčková Martina | Zriaďovateľ – ObÚ |
| PaedDr. Goliašová Erika | Zriaďovateľ – ObÚ |
| Ing. Dana Michálková | Zriaďovateľ – ObÚ |
| Bihalová Andrea | MŠ – pedagogickí zamestnanci |
| Hamzová Jitka | ZŠ s MŠ – nepedagogickí zamestnanci |
| Mgr. Lauková Lucia | ZŠ rodičia |
| Zeman Robert | ZŠ rodičia |
| Mgr. Mošaťová Michaela | MŠ Rubínová rodičia |
| PharmDr. Katarína Vozárová  (do 23. 11. 2017 Ing. Zavarská Petra) | MŠ Školská rodičia |

**2. Uskutočnené zasadnutia Rady školy v r. 2017**

|  |  |  |
| --- | --- | --- |
| **Zasadnutie/**  **dátum** | **Predmet zasadnutia** | **Výsledky, uznesenia** |
| **Prvé zasadnutie**  **16. 2. 2017** | 1. Hodnotiaca správa činnosti Rady školy v roku 2016.  2. Aktuálne informácie  3. Rôzne | Rada školy bola oboznámená a jednomyseľne schválila znenie Hodnotiacej správy o činnosti Rady školy za kalendárny rok 2016.  Pani riaditeľka žiadala opätovne, prostredníctvom členov RŠ nominovaných zriaďovateľom, adresovať žiadosť starostovi obce o zabezpečenie náhradného riešenia pre deti MŠ v školskom roku 2017/ 2018. Rada školy bola informovaná o tom, že zriaďovateľ nereflektoval na odporúčania RŠ podniknúť akčné kroky k výstavbe telocvične. Pani riaditeľka zaslala starostovi obce pripomienky k návrhu rozpočtu týkajúce sa školy. Rada školy sa zaoberala tiež otázkou nebezpečenstva dopravnej situácie pred školou v ranných hodinách. Rada školy navrhla pozvať dopravný inšpektorát, resp. zástupcu príslušného cestného správneho orgánu na obhliadku a na mieste zhodnotiť a vyhodnotiť ako predchádzať nebezpečným situáciám (obmedziť premávku, určiť jednosmernú premávku na Školskej ulici a pod.). |
| **Druhé zasadnutie**  **11. 5. 2017** | 1. Výsledky zápisu žiakov do ZŠ / detí do MŠ  2. Aktuálna situácia vo výstavbe školy na Javorovej aleji, stratégie priestorového riešenia v šk. roku 2017/2018  3. Rôzne | Pani riaditeľka oboznámila členov Rady školy v výsledkami zápisu – do ZŠ bolo prihlásených 70 žiakov, do MŠ 123 detí.  Pani riaditeľka si pripravila analýzu možných variant pre šk. rok 2017/2018, s ktorou Radu školy podrobne oboznámila. Rada školy v diskusii analyzovala situáciu, ak sa nová budova školy na Javorovej aleji nestihne k septembru 2017 otvoriť. *Rada školy odporučila zriaďovateľovi za účelom priestorového riešenia školských a predškolských zariadení a aby nedošlo k nútenému ukončeniu predškolskej dochádzky z kapacitných dôvodov rokovať so spoločnosťou Thermius o prenájme priestorov bývalej reštaurácie Misada, za účelom dočasného premiestnenia prevádzky obecného úradu. V priestoroch obecného úradu Rada školy odporučila zriadiť elokované pracovisko ZŠ a MŠ. Rada školy požiadala zriaďovateľa o poskytnutie písomnej inštrukcie (najneskôr do 10. júna 2017) s pokynom, ktorú z navrhnutých alternatív má vedenie ZŠ s MŠ prezentovať rodičom.* |
| **Tretie zasadnutie**  **28. 9. 2017** | 1. Správa o výchovno-vzdelávacej činnosti školy v šk. roku 2016/2017  2. Inovovaný školský vzdelávací program a ŠVP  3. Plán práce ZŠ a Plán činnosti MŠ v novom šk. roku, materiálno-technické zabezpečenie šk. r. 2017/2018  4. Rôzne – správa o financovaní výdavkov originálnych kompetencií. | Rada školy zobrala na vedomie a jednomyseľne odporúčala obci Chorvátsky Grob schváliť Správu o výchovno-vzdelávacej činnosti, jej výsledkoch a podmienkach ZŠ s MŠ Školská 4, 900 25 Chorvátsky Grob za školský rok 2016/2017.  Rada školy zobrala na vedomie Inovovaný školský vzdelávací program (1. -3. ročník a 5. – 7. ročník ZŠ) a Školský vzdelávací program (4. ročník ZŠ).  Rada školy zobrala na vedomie Plán práce ZŠ / Plán činností MŠ a materiálno-technické zabezpečenie v novom čk. Roku 2017/2018.  Pani riaditeľka RNDr. Daniela Leštinská predložila správu o financovaní výdavkov originálnych kompetencií a vyzvala kompetentných, aby sa zaoberali otázkou financovania originálnych kompetencií obce v roku 2017, keďže v tejto oblasti nastali vážne problémy. Preto sa Rada školy uzniesla, že *odporúča zriaďovateľovi zvolať mimoriadne zasadnutie obecného zastupiteľstva a riešiť otázku dofinancovania originálnych kompetencií - materská škola, školská jedáleň, školský klub detí v zmysle prísľubu starostu obce.* |
| **Štvrté zasadnutie**  **30. 11. 2017** | 1. Harmonogram zasadnutí Rady školy v roku 2018.  2. Aktuálna situácia vo financovaní ZŠ a MŠ  3. Rôzne – informácie o kontrole nakladania s finančnými zdrojmi v oblasti prenesených kompetencií, informácie o výstavbe a financovaní MŠ na Javorovej aleji | Členovia Rady školy sa dohodli a jednomyseľne schválili harmonogram zasadnutí Rady školy v roku 2018.  Pani riaditeľka RNDr. Daniela Leštinská informovala, že k vtedajšiemu dátumu (30. 11. 2017) stále chýba na účte školy nedoplatok vo výške 46.000 eur. *Rada školy odporúčala zriaďovateľovi vyrovnať vzniknutý nedoplatok najneskôr k 4.12.2017.*  Pani riaditeľka informovala prítomných o prebiehajúcej kontrole nakladania s finančnými zdrojmi v oblasti prenesených kompetencií. Na otázku ako prebieha výstavba a financovanie MŠ na Javorovej Aleji nevedel nikto z prítomných odpovedať. Prítomní nemali vedomosť ani o tom, či NFP na rozšírenie kapacít MŠ už bol poukázaný na účet obce, resp. či už bola podpísaná Zmluva o poskytnutí NFP s termínmi čerpania. Prítomní vyslovili domnienku, že i v prípade, ak by bola výstavba MŠ ukončené v januári 2018, bude neekonomické spustiť túto do prevádzky (vzhľadom na financovanie chodu MŠ, ŠJ za súčasného stavu). Bez zabezpečenia finančného krytia tejto novej prevádzky Rada školy upozorňuje na problémy! |

Rada školy počas roka 2017 presadzovala verejné záujmy a záujmy rodičov, pedagogických i ostatných zamestnancov školy v oblasti výchovy a vzdelávania, plnila iniciatívnu a poradnú funkciu, ako aj funkciu verejnej kontroly práce vedúcich zamestnancov, čím splnila svoje základné poslanie. Všetci členovia Rady školy sa stavali k svojej úlohe zodpovedne, pravidelne sa zúčastňovali na zasadnutiach, k problémom sa stavali s primeranou mierou aktivity, objektívnosti, spolupatričnosti a snažili sa prispievať k ich vyriešeniu čo najefektívnejšou cestou, za čo im touto cestou veľmi pekne ďakujem. Požiadavky Rady školy v oblasti dofinancovania v zmysle VZN neboli však zo strany zriaďovateľa akceptované.

V Chorvátskom Grobe dňa 9. 2. 2018

PaedDr. Katarína Blaščáková, predsedníčka RŠ